فن قبطى

الفن القبطي هوه فن مصرى محلى كان رايج فى الفتره ما بين اخر العصر الفرعونى و بداية العصر الاسلامي. و بيعتبر فرع رئيسى من الفن البيزنطي. خصايصه و ضحت فى القرن الخامس و بقى فن ناضج فى القرنين السادس و السابع، و فضل مستمر بعد الغزو العربى لمصر. المتحف القبطى فى القاهرة بيعرض اعمال فنيه قبطية فى غاية الروعة.

 التأسيس 
الفن القبطى مزيج من القومية المصرية مع بعض من تأثيرات الفن الإغريقى و بيعتبر فرع رئيسى من الفن البيزنطى و المواضيع والرموز مأخوذة من كل الأساطير اليونانية والمصرية.

 أمثلة 
الفن القبطى بيتمثل فى المعادن و الطفله اللى كانت بتستعمل فى اشياء كتيره. و دخلت المسيحيه مواضيع فنيه جديده فى فن النحت. و تظهر براعة الفن القبطى فى الحفر على الخشب مثلما هوه واضح فى باب كنيسة الست بربارة و الكنيسة المعلقة فى مصر القديمة فى القاهرة. و رسم الفنان القبطى رسومات فنية جميلة جداً على الخشب و القماش و الجص و الهوامش المذهبه على المخطوطات و الكتب . و الفن القبطى كان بارع جداً فى النسيج. بتغلب الخطوط الهندسيه على الفن القبطى فى الفتره ما بين القرن الحداشر و الأربعتاشر.

 مصادر 

 شوف كمان 
 صفحة علم الاثار والفنون القبطية على موقع الكنوز القبطية 
 بورتريهات الفيوم

تصنيف:الكنيسه المصريه
تصنيف:تاريخ مصر القبطيه